অসম মাধ্যমিক শিক্ষা পৰিষদ, চমুকৈ ছেবাই আজি হাইস্কুল শিক্ষান্ত পৰীক্ষাৰ ফলাফল মাজনিশা ঘোষণা কৰাৰ সিদ্ধান্ত বাতিল কৰা বুলি ঘোষণা কৰে। ইয়াৰ বিপৰীতে পুৱা ৯ বজাত হাইস্কুল শিক্ষান্ত পৰীক্ষাৰ ফলাফল ঘোষণা কৰিব বুলি জানিবলৈ দিয়ে।
অসম মাধ্যমিক শিক্ষা পৰিষদৰ অধ্যক্ষ ৰমেশ চান্দ জৈনে শনিবাৰে এই কথা ঘোষণা কৰি কয় যে পৰীক্ষামূলকভাৱে মাজনিশা মেট্ৰিক পৰীক্ষাৰ ফলাফল ঘোষণাৰ সিদ্ধান্ত গ্ৰহণ কৰিছিল যদিও অসুবিধাৰ উমান এই সিদ্ধান্ত বাতিল কৰে। আনহাতে পৰীক্ষাৰ ফলাফল ঘোষণা কৰাৰ দিনাই ছাত্ৰ-ছাত্ৰীসকলে দিনৰ ১ বজাৰ ভিতৰত নিজৰ মাৰ্কশ্বীট সংগ্ৰহ কৰিব পাৰিব বুলিও ছেবাৰ অধ্যক্ষগৰাকীয়ে জানিবলৈ দিয়ে।
লগতে ছেবাৰ অধ্যক্ষগৰাকীয়ে হাইস্কুল শিক্ষান্ত পৰীক্ষাৰ ফলাফল ১৫ মে'ৰ পৰা ২০ মে'ৰ ভিতৰত ঘোষণা কৰা হ'ব বুলিও জানিবলৈ দিয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
